JayJayThrowThrow/commonwealth-wiki-mix huggingface dataset:
হযরত শাহজালাল আন্তর্জাতিক বিমানবন্দর

হযরত শাহ্‌জালাল আন্তর্জাতিক বিমানবন্দর (পুরানো নাম: জিয়া আন্তর্জাতিক বিমানবন্দর) রাজধানী ঢাকার কুর্মিটোলায় অবস্থিত বাংলাদেশের প্রধান এবং সবচেয়ে বড় আন্তর্জাতিক বিমানবন্দর। এটি ১৯৮০ সালে এর কার্যক্রম শুরু করার পরে, পূর্বের বাংলাদেশের একমাত্র আন্তর্জাতিক বিমানবন্দর ছিল তেজগাঁও বিমানবন্দর থেকে এর কার্যক্রম স্থানান্তর করা হয়। এটি বিমান বাংলাদেশ এয়ারলাইন্স, এয়ার অ্যাস্ট্রা, ইউএস-বাংলা এয়ারলাইন্স সহ বাংলাদেশের সকল এয়ার লাইন্সগুলোর হোম বেস।

১,৯৮১ একর এলাকা বিস্তৃত এই বিমানবন্দর দিয়ে দেশের প্রায় ৫২ শতাংশ আন্তর্জাতিক এবং আভ্যন্তরীন ফ্লাইট উঠা-নামা করে, যেখানে চট্টগ্রামে অবস্থিত দেশের দ্বিতীয় বৃহত্তম বিমানবন্দর শাহ আমানত আন্তর্জাতিক বিমানবন্দর প্রায় ১৭ শতাংশ যাত্রী ব্যবহার করে। এ বিমানবন্দর দিয়ে বার্ষিক প্রায় ৪০ লক্ষ আন্তর্জাতিক ও ১০ লক্ষ অভ্যন্তরীন যাত্রী এবং ১৫০,০০০ টন ডাক ও মালামাল আসা-যাওয়া করে।

শাহজালাল আন্তর্জাতিক বিমানবন্দর বাংলাদেশকে বিশ্বের বিভিন্ন গুরুত্বপূর্ণ শহরগুলোর সাথে সংযুক্ত করেছে। বিমান বাংলাদেশ এয়ারলাইন্স এই বিমানবন্দর থেকে ইউরোপ এবং এশিয়ার ১৮টি শহরে চলাচল করে। এই বিমানবন্দরটি বাংলাদেশ বিমান বাহিনীর ঘাঁটি হিসেবেও ব্যবহৃত হয়। ঘাঁটির নাম বিএএফ ঘাঁটি।
ইতিহাস

১৯৪১ সালে দ্বিতীয় বিশ্বযুদ্ধের সময় ব্রিটিশ সরকার তেজগাঁও থেকে কয়েক কিলোমিটার উত্তরে কুর্মিটোলায় উড়োজাহাজ নামার জন্য একটি রানওয়ে তৈরি করে।

১৯৪৭ সালে পাকিস্তান গঠনের পর তেজগাঁও বিমানবন্দরটি পূর্ব পাকিস্তানের প্রথম বিমানবন্দর হয়ে ওঠে। ১৯৬৬ সালে তৎকালীন পাকিস্তানের সরকার কুর্মিটোলার উত্তর-পূর্বাঞ্চলে নতুন বিমানবন্দর নির্মাণের জন্য একটি প্রকল্প গ্রহণ করে এবং ফরাসি বিশেষজ্ঞদের মতে টার্মিনাল নির্মাণ এবং রানওয়ে নির্মাণের জন্য টেন্ডার চালু করা হয়। নির্মাণ সামগ্রী পরিবহন জন্য একটি রেল স্টেশন (বর্তমান এয়ারপোর্ট রেলওয়ে স্টেশন) নির্মিত হয়।

১৯৭১ সালের মুক্তিযুদ্ধের সময় বিমানবন্দরটি অর্ধেক সম্পন্ন অবস্থায় ছিল। কিন্তু যুদ্ধের সময় বিমানবন্দরে গুরুতর ক্ষতি সাধিত হয়।

স্বাধীনতার পর বাংলাদেশ সরকার পরিত্যক্ত কাজ পুনরায় চালু করে এবং এটিকে দেশের প্রধান আন্তর্জাতিক বিমানবন্দর হিসাবে নির্মাণের সিদ্ধান্ত নেয়া হয়। মূল রানওয়ে এবং কেন্দ্রীয় অংশটি খোলার মাধ্যমে ১৯৮০ সালে এয়ারপোর্টটি আনুষ্ঠানিকভাবে যাত্রা শুরু করে। তৎকালীন রাষ্ট্রপতি জিয়াউর রহমান বিমানবন্দরটির শুভ উদ্বোধন করেন। রাজনৈতিক কারণে আরও তিন বছর লাগে এটি সম্পন্ন হতে। অবশেষে ১৯৮৩ সালে রাষ্ট্রপতি আবদুস সাত্তার জিয়া আন্তর্জাতিক বিমানবন্দর হিসাবে বিমানবন্দরের উদ্বোধন করেন।

২০১০ সালে তৎকালীন আওয়ামী লীগ সরকার বিমানবন্দরের নাম পরিবর্তন করে, জিয়া আন্তর্জাতিক বিমানবন্দর থেকে ভারতীয় উপমহাদেশের বিখ্যাত সুফি দরবেশ হযরত শাহজালালের নাম অনুসারে বিমানবন্দরের নাম হযরত শাহজালাল আন্তর্জাতিক বিমানবন্দর নামকরণ করা হয়।
বিমান সংস্থা ও গন্তব্য
যাত্রিবাহী বিমান চলাচল
মালবাহী বিমান চলাচল
তথ্যসূত্র
বহিঃসংযোগ

*


বিষয়শ্রেণী:ঢাকা বিভাগের বিমানবন্দর
বিষয়শ্রেণী:শাহ জালালের নামাঙ্কিত স্মারক
বিষয়শ্রেণী:ঢাকার পরিবহন
বিষয়শ্রেণী:ঢাকার ভবন ও স্থাপনা
বিষয়শ্রেণী:বাংলাদেশের বিমানচালনা
বিষয়শ্রেণী:১৯৪১-এ প্রতিষ্ঠিত বিমানবন্দর
বিষয়শ্রেণী:হযরত শাহজালাল আন্তর্জাতিক বিমানবন্দর
মতিঝিল

right|thumb|মতিঝিলের কেন্দ্রস্থলের শাপলা চত্বর
মতিঝিল ঢাকা শহরের প্রধান বাণিজ্যিক এলাকা। এটি ঢাকা শহরের কেন্দ্রস্থলে অবস্থিত। এখানে বাংলাদেশ ব্যাংক, সোনালী ব্যাংকসহ বহু প্রতিষ্ঠানের প্রধান কার্যালয় রয়েছে। এখানে পাঁচটি ওয়ার্ড ও ৩৫ টি মহল্লা রয়েছে।
মতিঝিল বাংলাদেশের একটি থানা (প্রশাসনিক বিভাগ)। এটি শহরের প্রাণকেন্দ্রে (জেনারেল পোস্ট অফিসটি জিরো পয়েন্ট হিসাবে বিবেচিত)। মতিঝিল ঢাকা শহরের প্রধান ব্যবসায়িক এবং বাণিজ্যিক কেন্দ্র ।শহরের অন্যান্য অংশের চেয়ে বেশি অফিস এবং ব্যবসায়িক প্রতিষ্ঠান রয়েছে।এটি দেশের বৃহত্তম সংখ্যক কর্পোরেট সদর দফতরের আবাস। অনেক সংবাদ, ম্যাগাজিন, মুদ্রণ এবং অন্যান্য মিডিয়া প্রকাশক এখানে ভিত্তি করে। মতিঝিল প্রধান স্টেশন কমলাপুর রেলস্টেশনের নিকটে। মেগাসিটির অন্যতম আকাশচুম্বী বহুতল ভবনের অঞ্চল এটি। এটি কেন্দ্রীয় ব্যবসায় জেলা। সিটি সেন্টার বাংলাদেশ এবং বাংলাদেশ ব্যাংক ভবন এই অঞ্চলে রয়েছে।
ইতিহাস

মোগল সাম্রাজ্যের সময়কাল হতেই মতিঝিল এলাকার নাম শোনা যায়। এই এলাকাটি সেই সময় মির্জা মোহাম্মদের মহল হিসাবে গন্য হতো, যার মধ্যে ছিলো একটি পুকুর। শুরুতে সুকাকু মহলের পুকুর হিসাবে খ্যাত হলেও পরে এই পুকুরটি মতিঝিল নামে পরিচিত হয়ে উঠে, এবং এর নামানুসারেই এলাকাটির নামকরণ করা হয়।

পরবর্তীতে এই এলাকা ঢাকার নবাব পরিবারের সম্পত্তিতে পরিণত হয়। নবাব আবদুল গনির সময়ে এখানে বাগান স্থাপন করা হয়। এই এলাকাতে নবাব পরিবারের বাগানবাড়িও নির্মিত হয়। পরবর্তীতে ১৯০৫ সালে বঙ্গভঙ্গের সময় পূর্ববঙ্গ ও আসাম প্রদেশের সরকারের জন্য গভর্নর ভবন নির্মাণের নিমিত্তে ব্রিটিশ সরকার নবাব সলিমুল্লাহের কাছ থেকে এই এলাকাটি অধিগ্রহণ করে।
আয়তন

মতিঝিল এলাকার আয়তন হচ্ছে ৪.৬৯ বর্গ কিলোমিটার। এ থানাটির উত্তরে পল্টন মডেল থানা, উত্তর-পূর্বে শাহজাহানপুর থানা ও খিলগাঁও থানা, পূর্বে কমলাপুরের ঢাকা রেলওয়ে থানা, সবুজবাগ থানা এবং মুগদা থানা, দক্ষিণ-পূর্বে যাত্রাবাড়ী থানা, দক্ষিণ-পশ্চিমে ওয়ারী থানা, পশ্চিমে রমনা মডেল থানা অবস্থিত।
জনসংখ্যা

মতিঝিল এলাকায় বতর্মানে ২২৩৬৭৬ জন লোক বসবাস করছে। যাদের মধ্যে ৫৯.৪৫ শতাংশ পুরুষ ও ৪০.৫৫ শতাংশ জন নারী।
ভাষা

মতিঝিলের ৯৮% লোক বাংলা ভাষাতে কথা বলে। এছাড়া এখানে ২% লোক অন্যান্য ভাষায় কথা বলে।
তথ্যসূত্র

বিষয়শ্রেণী:মতিঝিল থানা
কালুরঘাট

কালুরঘাট চট্টগ্রাম শহরের দক্ষিণাঞ্চলে বহদ্দারহাটের ৫/৭ কিলোমিটার দূরে অবস্থিত একটি এলাকা। ১৯৩০ সালে এখানে কালুরঘাট সেতু নির্মিত হয়। বাংলাদেশের মুক্তিযুদ্ধ চলাকালে বহদ্দারহাটের সন্নিকটে স্থাপিত বেতার কেন্দ্রটি দেশব্যাপী ঐতিহাসিক কালুরঘাট সেতুর কারণে ব্যাপক পরিচিত কালুরঘাট এর নামানুসারে নামকরণ করা হয় কালুরঘাট স্বাধীন বাংলা বেতার কেন্দ্র যা বর্তমানে কালুরঘাট বেতার কেন্দ্র হিসাবে বাংলাদেশ বেতার এর সম্প্রচার কেন্দ্র হিসাবে ব্যবহৃত হচ্ছে। এখান থেকে ১৯৭১ সালের ২৭শে মার্চ মেজর জিয়াউর রহমান (পরবর্তীতে জেনারেল ও রাষ্ট্রপতি) বাংলাদেশের স্বাধীনতা ঘোষণা পাঠ করেন।
তথ্যসূত্র

বিষয়শ্রেণী:চট্টগ্রামের স্থান
বিষয়শ্রেণী:চট্টগ্রাম বিভাগের জনবহুল স্থান
বিষয়শ্রেণী:বাংলাদেশের স্বাধীনতা যুদ্ধ
ইউনিক্স

ইউনিক্স () একটি কম্পিউটার অপারেটিং সিস্টেম। এটা প্রথমে নির্মিত হয় ৬০ ও ৭০ এর দশকে বেল ল্যাবে। এর নেতৃত্বে ছিলেন কেন থমসন ও ডেনিস রিচি, তারা পরে কম্পিউটার বিজ্ঞানে মৌলিক অবদানের জন্য টুরিং পুরস্কার লাভ করেন।
ইতিহাস

অপারেটিং সিস্টেমটি মূলত অ্যাসেম্বলি ভাষায় লেখা হয়েছিল, তবে ১৯৭৩ সালে ৪ সংস্করণে ইউনিক্স নতুন করে সি তে লেখা হয়েছিল।

ইউনিক্স অপারেটিং সিস্টেমগুলি আধুনিক সার্ভার, ওয়ার্কস্টেশন এবং মোবাইল ডিভাইসে ব্যাপকভাবে ব্যবহৃত হয়।
আরো দেখুন

* অপারেটিং সিস্টেমসমূহের তুলনা
তথ্যসূত্র

বিষয়শ্রেণী:অপারেটিং সিস্টেম
সুব্রত মিত্র

সুব্রত মিত্র (১২ই অক্টোবর, ১৯৩০ - ৯ই ডিসেম্বর, ২০০১) ভারতীয় উপমহাদেশের অন্যতম খ্যাতিমান ক্যামেরাশিল্পী বা চিত্রগ্রাহক। অপু ত্রয়ীসহ সত্যজিৎ রায়ের বেশ কিছু চলচ্চিত্রে কাজের কারণে তিনি খ্যাতিলাভ করেন।

সুব্রত মিত্র একটি বাঙালি মধ্যবিত্ত পরিবারে জন্মগ্রহণ করেছিলেন । বিদ্যালয়ে পড়ার সময়েই তিনি সহপাঠীদের সাথে কাছাকাছি সিনেমা হলে ব্রিটিশ এবং হলিউডের চলচ্চিত্র দেখতেন । কলেজে পড়ার সময়ে তিনি ঠিক করেন তিনি একজন আর্কিটেক্ট বা একজন চিত্রগ্রাহক হবেন । তিনি ক্যামেরা সহকারীর কোন কাজ না পেয়ে বিজ্ঞানে ডিগ্রীর জন্য পড়াশোনা করতে থাকেন ।

১৯৫০ খ্রিষ্টাব্দে বিখ্যাত ফরাসি চলচ্চিত্র পরিচালক জঁ রনোয়ার দ্য রিভার ছবি তুলতে কলকাতায় আসেন । সুব্রত মিত্র এই ছবিতে কাজ পাওয়ার চেষ্টা করে ব্যর্থ হন । কিন্তু তিনি তার বাবার সাহয্যে শুটিং দেখবার অনুমতি লাভ করেন । সেই সময়ে তিনি শুটিং-এর বিশদ বিবরণ এবং ছবি আঁকেন যার মধ্যে আলো, ক্যামেরা এবং অভিনেতাদের নড়াচড়া সমস্ত কিছুর বর্ণনা ছিল । একদিন চিত্রগ্রাহক ক্লদ রনোয়ার শুটিং-এর ধারাবাহিকতা রক্ষার জন্য তার বিবরণ দেখতে চান । এইভাবে তিনি এই চলচ্চিত্রের চিত্রগ্রাহক ক্লদ রনোয়ারের সান্নিধ্যে আসেন। এছাড়াও তিনি এই ছবিতে কাজ করার সময়ে সত্যজিৎ রায়ের সাথে পরিচিত হন। যিনি এই ছবিতে পরিচালক জঁ রনোয়ারের সাহায্যকারী হিসাবে ছিলেন।

১৯৫২ খ্রিষ্টাব্দে সত্যজিৎ রায়ের পথের পাঁচালী চলচ্চিত্রের চিত্রগ্রাহক হিসাবে মাত্র বাইশ বছর বয়েসে তার চলচ্চিত্র জীবনের সূচনা হয় । চলচ্চিত্রের ক্যামেরার ব্যবহার সম্পর্কে এর আগে তার কোন প্রত্যক্ষ অভিজ্ঞতা ছিল না। দ্য রিভার ছবিতে পর্যবেক্ষক হিসাবে তার অভিজ্ঞতা নিয়েই তিনি পথের পাঁচালীর চিত্রগ্রাহকের দায়িত্ব গ্রহণ করেন । পথের পাঁচালী থেকে শুরু করে নায়ক সত্যজিৎ রায়ের এই দশটি ছবি ছাড়াও তিনি অন্য পরিচালকের বাংলা, ইংরেজি এবং হিন্দি ছবিতে কাজ করেছেন ।

বাংলা চলচ্চিত্রকে পরিণত এবং আন্তর্জাতিক করে তোলার ক্ষেত্রে অন্যতম পথিকৃৎ তিনি ১৯৮৫ খ্রিষ্টাব্দে শ্রেষ্ঠ চিত্রগ্রাহকের জাতীয় পুরস্কার এবং ১৯৯৬ খ্রিষ্টাব্দে সারাজীবনের কাজের স্বীকৃতি হিসাবে কোডাক পুরস্কার লাভ করেন । শেষজীবনে তিনি সত্যজিৎ রায় ফিল্ম অ্যান্ড টেলিভিশন ইন্সটিটিউটের সিনেমাটোগ্রাফির অধ্যাপক ছিলেন ।
তথ্যসূত্র

* সংসদ বাঙালি চরিতাভিধান - সাহিত্য সংসদ
* আপারস্টল ডট কমে সুব্রত মিত্রের জীবনী http://www.upperstall.com/people/subrata-mitra


বিষয়শ্রেণী:১৯৩০-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:২০শ শতাব্দীর ভারতীয় আলোকচিত্রশিল্পী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:শ্রেষ্ঠ চিত্রগ্রহণ বিভাগে জাতীয় চলচ্চিত্র পুরস্কার (ভারত) প্রাপক
বিষয়শ্রেণী:কলকাতার শিল্পী
বিষয়শ্রেণী:পশ্চিমবঙ্গের চিত্রগ্রাহক
বিষয়শ্রেণী:সত্যজিৎ রায়
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি হিন্দু
বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (ভারত) বিজয়ী
এট্‌সখার ডেইক্‌স্ট্রা

থাম্ব|ডান|200px|এট্‌সখার ডেইক্‌স্ট্রা (আলোকচিত্রগ্রাহক: ব্রায়ান র‌্যান্ডেল)
এট্‌স্খার ওয়েইবে ডেইক্‌স্ট্রা () (মে ১১, ১৯৩০ – আগস্ট ৬, ২০০২) একজন ওলন্দাজ কম্পিউটার বিজ্ঞানী, প্রোগ্রামার, সফটওয়্যার প্রকৌশলী, সিস্টেম বিজ্ঞানী, বিজ্ঞান প্রবন্ধকার। টুরিং পুরস্কার সহ বহু সম্মানে অভিষিক্ত ডেইক্‌স্ট্রাকে কম্পিউটার বিজ্ঞানের ইতিহাসের প্রধানতম বিজ্ঞানীদের একজন মনে করা হয়।

ডেইক্‌স্ট্রা ১৯৭২ সালে প্রোগ্রামিং ভাষার ক্ষেত্রে মৌলিক অবদানের জন্য টুরিং পুরস্কার লাভ করেন। তিনি ইউনিভার্সিটি অফ টেক্সাস অ্যাট অস্টিনে ১৯৮৪ থেকে ২০০২ সালে তার মৃত্যুর আগ পর্যন্ত কম্পিউটার বিজ্ঞানের শ্লুমবার্গার সেন্টেনিয়াল চেয়ার ছিলেন।
তথ্যসূত্র

বিষয়শ্রেণী:গণিতবিদ
বিষয়শ্রেণী:১৯৩০-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:ওলন্দাজ কম্পিউটার বিজ্ঞানী
বিষয়শ্রেণী:ইউনিভার্সিটি অব টেক্সাস অ্যাট অস্টিনের শিক্ষক
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:মলাশয়ের ক্যান্সারে মৃত্যু
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:টুরিং পুরস্কার বিজয়ী
বিষয়শ্রেণী:লাইডেন বিশ্ববিদ্যালয়ের প্রাক্তন শিক্ষার্থী
অ্যাং লি

থাম্ব|ডান|অ্যাং লি
অ্যাং লি (জন্ম অক্টোবর ২৩, ১৯৫৪) অস্কার বিজয়ী তাইওয়ানী পরিচালক। ২০০৬ সালে তিনি ব্রোকব্যাক মাউন্টেন চলচ্চিত্রের জন্য শ্রেষ্ঠ পরিচালকের পুরস্কার পান। তিনি ইউনিভার্সিটি অফ ইলিনয় এট আর্বানা-শ্যাম্পেইন এ পড়াশোনা করেছেন।
তথ্যসূত্র
বহিঃসংযোগ

*
*


বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তাইওয়ানি চলচ্চিত্র পরিচালক
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী
বিষয়শ্রেণী:বাফটা ফেলো
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:শ্রেষ্ঠ পরিচালক বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী চলচ্চিত্রের পরিচালক
বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী চলচ্চিত্রের পরিচা�
কেইট মিলেট

কেইট মিলেট (১৪ সেপ্টেম্বর ১৯৩৪-৬ সেপ্টেম্বর ২০১৭) মার্কিন নারীবাদী লেখক ও সমাজকর্মী। ১৯৭০ সালে প্রকাশিত তার বই সেক্সুয়াল পলিটিক্স (Sexual Politics) তাকে আন্তর্জাতিক খ্যাতি এনে দেয়।
তথ্যসূত্র
বহিঃসংযোগ

*
*


বিষয়শ্রেণী:১৯৩৪-এ জন্ম
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:মার্কিন নারীবাদী
বিষয়শ্রেণী:মার্কিন স্মৃতিকথাকার
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০১৭-এ মৃত্যু
বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি
বিষয়শ্রেণী:নারী সাহিত্য সমালোচক
বিষয়শ্রেণী:২০শ শতাব্দীর মার্কিন স্মৃতিকথাকার
বিষয়শ্রেণী:২০শ শতাব্দীর মার্কিন অ-কল্পকাহিনী লেখক
বিষয়শ্রেণী:২০শ শতাব্দীর মার্কিন ভাস্কর
বিষয়শ্রেণী:২০শ শতাব্দীর মার্কিন নারী শিল্পী
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:২১শ শতাব্দীর মার্কিন ভাস্কর
বিষয়শ্রেণী:২১শ শতাব্দীর মার্কিন নারী শিল্পী
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:মার্কিন গর্ভপাত-অধিকার কর্মী
বিষয়শ্রেণী:জাপানে মার্কিন প্রবাসী
বিষয়শ্রেণী:মার্কিন নারীবাদী লেখক
বিষয়শ্রেণী:মার্কিন নারী স্মৃতিকথাকার
বিষয়শ্রেণী:মার্কিন নারী ভাস্কর
বিষয়শ্রেণী:নারীবাদী শিল্পী
বিষয়শ্রেণী:নারীবাদ অধ্যয়ন পণ্ডিত
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:নারী মানবাধিকার কর্মী
বিষয়শ্রেণী:২১শ শতাব্দীর মার্কিন স্মৃতিকথাকার
বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:উভকামী শিক্ষায়তনিক
বিষয়শ্রেণী:মার্কিন উভকামী নারী
ঢাকা বিভাগ

ঢাকা বিভাগ বাংলাদেশ এর আটটি প্রশাসনিক বিভাগের মধ্যে অন্যতম। এটি বাংলাদেশের কেন্দ্রীয় অঞ্চলে অবস্থিত।

ঢাকা বিভাগের জিডিপি ২২১.৭৩$ বিলিয়ন এবং জিডিপি পিপিপি ৪৯৭$ বিলিয়ন।

আয়তনে ঢাকা বিভাগের বৃহত্তম জেলা হচ্ছে টাঙ্গাইল জেলা এবং ক্ষুদ্রতম জেলা হচ্ছে নারায়ণগঞ্জ জেলা।
ভৌগোলিক অবস্থান

রংপুর বিভাগ ব্যতীত দেশের অন্য সব বিভাগের সাথে ঢাকা বিভাগের সীমানা রয়েছে। এর উত্তরে ময়মনসিংহ বিভাগ, দক্ষিণে বরিশাল বিভাগ, পূর্ব ও দক্ষিণ-পূর্বে চট্টগ্রাম বিভাগ, উত্তর-পূর্বে সিলেট বিভাগ এবং পশ্চিমে রাজশাহী বিভাগ এবং দক্ষিণ-পশ্চিমে খুলনা বিভাগ।
প্রশাসনিক বিভাজন

ঢাকা বিভাগ ১২টি জেলা, ৪টি সিটি কর্পোরেশন, ১২৩টি উপজেলা, ৫৮টি পৌরসভা, ১,২৩৯টি ইউনিয়ন পরিষদ, ১২,৭৬৫টি মৌজা, ৫৪৯টি ওয়ার্ড, ১,৬২৩টি মহল্লা এবং ২৫,২৪৪টি গ্রাম নিয়ে গঠিত।
তথ্যসূত্র
বহিঃসংযোগ

বিষয়শ্রেণী:বাংলাদেশের বিভাগ
বিষয়শ্রেণী:ঢাকা বিভাগ
অপরাজেয় বাংলা

অপরাজেয় বাংলা ভাস্কর্যটি বাংলাদেশের স্বাধীনতা যুদ্ধের স্মরণে নিবেদিত একটি ভাস্কর্য যা তিনজন মুক্তিযোদ্ধাকে চিত্রায়িত করেছে।
অবস্থান

ঢাকা বিশ্ববিদ্যালয়ের কলা ভবনের সামনে অবস্থিত একটি ভাস্কর্য। এটি নির্মাণ করেন মুক্তিযোদ্ধা ভাস্কর সৈয়দ আব্দুল্লাহ খালিদ। অপরাজেয় বাংলা নামকরণটি করেছিলেন মুক্তিযাদ্ধা ও সাংবাদিক সালেহ চৌধুরী (১৯৩৮ - ২০১৭)।

ভৌগোলিক স্থানাঙ্কে অপরাজেয় বাংলার অবস্থান ।
বিবরণ

১৯৭৩ সালে ভাস্কর্যটি তৈরি করা শুরু হয়। ১৯৭৯ সালের ১৬ ডিসেম্বর সকাল ৯টায় বিজয় দিবসে অপরাজেয় বাংলা উদ্বোধন করা হয়। ৬ ফুট বেদীর উপর নির্মিত এর উচ্চতা ১২ ফুট, প্রস্থ ৮ ফুট ও ব্যাস ৬ ফুট। এই ভাস্কর্যটিতে বাংলাদেশের মুক্তিযুদ্ধে ছাত্রসমাজসহ সমাজের বিভিন্ন শ্রেণির মানুষের অংশগ্রহণের দৃশ্য তুলে ধরা হয়েছে।
স্থাপত্য তাৎপর্য

বাংলাদেশের স্বাধীনতা সংগ্রামে নারী-পুরুষ নির্বিশেষে সর্বস্তরের মানুষ অংশগ্রহণ করে। তাদের সম্মিলিত প্রতিরোধ ও আক্রমণে পাক বাহিনী পরাজিত হয়। সর্বস্তরের মানুষের স্বাধীনতা সংগ্রামে অংশগ্রহণের প্রতীকী চিহ্নই 'অপরাজেয় বাংলা'।
১৯৭২-৭৩ সালে ডাকসুর ভিপি ছিলেন মুজাহিদুল ইসলাম সেলিম এবং জিএস ছিলেন মাহবুব জামান। এ সময় ডাকসুর উদ্যোগে অপরাজেয় বাংলার কাজে হাত দেয়া হয়। এর তিনটি মূর্তির একটির ডান হাতে দৃঢ় প্রত্যয়ে রাইফেলের বেল্ট ধরা বৃহত্তর জনগোষ্ঠীর প্রতিনিধি। এর চোখেমুখে স্বাধীনতার চেতনা উদ্দীপনা নিরাপোষ। এর মডেল ছিলেন আর্ট কলেজের ছাত্র মুক্তিযোদ্ধা বদরুল আলম বেনু। থ্রি নট থ্রি রাইফেল হাতে সাবলীল ভঙ্গিতে দাঁড়ানো অপর মূর্তির মডেল ছিলেন সৈয়দ হামিদ মকসুদ ফজলে। আর নারী মূর্তির মডেল ছিলেন হাসিনা আহমেদ। ১৯৭৫ সালের পর অনেকদিন অপরাজেয় বাংলার নির্মাণ কাজ বন্ধ ছিল।

১৯৭৯ সালের ১৯ জানুয়ারি পূর্ণোদ্যমে অপরাজেয় বাংলার নির্মাণ কাজ শুরু হয়। ১৯৭৯ সালের ১৬ ডিসেম্বর সকাল ৯টায় এ ভাস্কর্যের উদ্বোধন করা হয়। তবে অপরাজেয় বাংলার কাছে ভাস্করের নাম খচিত কোন শিলালিপি নেই।
স্বাধীনতার এ প্রতীক তিলে তিলে গড়ে তুলেছেন গুণী শিল্পী ভাস্কর সৈয়দ আব্দুল্লাহ খালিদ। ঢাকা বিশ্ববিদ্যালয়ের কলা ভবনের সামনের বেদিতে দাঁড়ানো তিন মুক্তিযোদ্ধার প্রতিচ্ছবি যেন অন্যায় ও বৈষম্য দূর করে দেশে সাম্য প্রতিষ্ঠার গান গাইছে। মুক্তিযুদ্ধের চেতনা ছড়িয়ে দিচ্ছে বিশ্ববিদ্যালয়ের শিক্ষার্থীদের মাঝে। এ ভাস্কর্যে সব শ্রেণীর যোদ্ধার প্রতিচ্ছবি তুলে ধরা হয়েছে।
ব্যবহার

ভাস্কর্যের মূল বিষয়বস্তুর ব্যবহার অনেক ক্ষেত্রেই হয়েছে। অপরাজেয় বাংলা নামে একটি দৈনিক পত্রিকাও রয়েছে। "জাগরণের গান" অ্যালবামের প্রচ্ছদেও এর ব্যবহার করা হয়েছে।
থাম্ব|"জাগরণের গান" অ্যালবামের প্রচ্ছদে "অপরাজেয় বাংলা" ভাস্কর্যের চিত্র
তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:ঢাকা বিশ্ববিদ্যালয়
বিষয়শ্রেণী:বাংলাদেশের স্বাধীনতা যুদ্ধের ফলাফল
বিষয়শ্রেণী:মূর্তি
বিষয়শ্রেণী:১৯৭৯-এর ভাস্কর্য
ভিত্তোরিও দে সিকা

ভিত্তোরিও দে সিকা (ইংরেজি: Vittorio De Sica, ইতালীয়: Vittorio Domenico Stanislao Gaetano Sorano De Sica) (৭ জুলাই ১৯০১-১৩ নভেম্বর ১৯৭৪) ছিলেন একজন ইতালীয় পরিচালক, অভিনেতা এবং নব্যবাস্তবতাবাদী আন্দোলনের নেতৃস্থানীয় ব্যক্তিত্ব।

তার পরিচালিত চারটি চলচ্চিত্র একাডেমি পুরস্কার লাভ করেছে, সেগুলো হল শুশশা (১৯৪৬) এবং লাদ্রি দি বিচিক্লেত্তে (১৯৪৮) সম্মানসূচক অস্কার লাভ করে, এবং ইয়েরি, ওগ্গি, ডোমানি ও ইল গিয়ারডিনো ডাই ফিঞ্জি কোনতিনিস শ্রেষ্ঠ বিদেশি ভাষার চলচ্চিত্র বিভাগে অস্কার লাভ করে।
প্রাথমিক জীবন

দে সিকা ১৯০১ সালের ৭ই জুলাই ইতালির লাজিওর সোরা শহরে জন্মগ্রহণ করেন। তিনি ১৯২০-এর দশকে মঞ্চ অভিনেতা হিসেবে কর্মজীবন শুরু করেন এবং ১৯২৩ সালে তাতিয়ানা পাভলোভা থিয়েটার কোম্পানিতে যোগদান করেন। ১৯৩৩ সালে তিনি তার স্ত্রী গুদিত্তা রিসোনে ও সের্জিও তোফানোর সাথে যৌথভাবে একটি কোম্পানি প্রতিষ্ঠা করেন। এই কোম্পানির অধীনে সূক্ষ্ম হাস্যরসাত্মক নাটক মঞ্চস্থ হত, কিন্তু তারা বোমারশাইয়ের নাটকের মঞ্চায়ন করতেন এবং লুচিনো ভিসকন্তির মত খ্যাতনামা পরিচালকদের সাথেও কাজ করতেন।
কর্মজীবন
ব্যক্তিগত জীবন
চলচ্চিত্র তালিকা
পুরস্কার ও স্বীকৃতি
আরও দেখুন
তথ্যসূত্র
বহিঃসংযোগ

*
* Vittorio De Sica director bio for The Garden of the Finzi-Continis Sony Pictures Entertainment website, retrieved 8 April 2006
* Vittorio De Sica Review Wall Street Journal article, retrieved 9 March 2013


বিষয়শ্রেণী:১৯০১-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:২০শ শতাব্দীর ইতালীয় অভিনেতা
বিষয়শ্রেণী:২০শ শতাব্দীর ইতালীয় কৌতুকাভিনেতা
বিষয়শ্রেণী:ইতালীয় কৌতুকাভিনেতা
বিষয়শ্রেণী:ইতালীয় চলচ্চিত্র পরিচালক
বিষয়শ্রেণী:ইতালীয় নির্বাক চলচ্চিত্র অভিনেতা
বিষয়শ্রেণী:ইতালীয় ভাষার চলচ্চিত্র পরিচালক
বিষয়শ্রেণী:ইতালীয় রোমান ক্যাথলিক
বিষয়শ্রেণী:শ্রেষ্ঠ অভিনেতা বিভাগে দাভিদ দি দোনাতেল্লো বিজয়ী
বিষয়শ্রেণী:শ্রেষ্ঠ পরিচালনা বিভাগে দাভিদ দি দোনাতেল্লো বিজয়ী
বিষয়শ্রেণী:নাস্ত্রো দারজেন্তো বিজয়ী
বিষয়শ্রেণী:শ্রেষ্ঠ পরিচালনা বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:পাল্ম দর বিজয়ী চলচ্চিত্রের পরিচালক
বিষয়শ্রেণী:ইতালীয় চলচ্চিত্র অভিনেতা
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী চলচ্চিত্রের পরিচালক
ইয়াসুজিরো ওজু

ইয়াসুজিরো ওজু (ডিসেম্বর ১২, ১৯০৩, ডিসেম্বর ১২, ১৯৬৩) খ্যাতিমান জাপানী চলচ্চিত্রকার। তাকে বিংশ শতাব্দীর অন্যতম প্রধান মানবতাবাদী চলচ্চিত্রশিল্পীদের একজন মনে করা হয়।
কর্মজীবন

দ্বিতীয় বিশ্বযুদ্ধের সময় সুভাষচন্দ্র বসুকে নিয়ে ছবি তৈরি করেছিলেন জাপানি পরিচালক ওজু। আন্তর্জাতিক সিনেমা সাম্রাজ্যের অন্যতম সম্রাট— ‘লেট স্প্রিং’, ‘আর্লি সামার’, ‘টোকিয়ো স্টোরি’-খ্যাত ওজু । জাপানের সামরিক প্রচারচিত্রের অঙ্গ হিসেবে ছবিটা তৈরির বরাত পেয়েছিলেন তিনি। অভিনয়ে প্রবাসী ভারতীয়রাই ছিলেন। ওজুর তোলা ছবি প্রবাসী ভারতীয়দের কাছে গচ্ছিত ছিল। আজাদ হিন্দ ফৌজের সর্বাধিনায়ককে নিয়ে প্রথম পূর্ণ দৈর্ঘ্যের ছবি।
অন টু দিল্লি

চলচ্চিত্র গবেষক পিটার বি হাই এবং নোবোরি শিগেকি দুজনেই জানিয়েছেন, সুভাষের সঙ্গে অন্তত এক বার সরাসরি কথা হয়েছিল ওজুর। ওঁরা একসঙ্গে বসেই ঠিক করেন, বর্মা হয়ে আইএনএ-র ভারতে পৌঁছনোর কাহিনি চিত্রায়িত করা হবে। ছবির নাম ‘অন টু দিল্লি’ সুভাষই ঠিক করে দেন। ঠিক কবে ওঁদের এই আলোচনা হল, সেই তারিখটা অবশ্য পরিষ্কার নয়। তবে সিঙ্গাপুরের ক্যাথে থিয়েটার ভবনই ছিল মূল কর্মকেন্দ্র। সেখানেই সুভাষ তাঁর প্রথম জনসভা করেন। ১৯৪৩-এর জুলাইয়ে সিঙ্গাপুরে রাসবিহারী বসুর হাত থেকে আজাদ হিন্দ ফৌজের সর্বাধিনায়কত্ব গ্রহণ। ২১ অক্টোবর আজাদ হিন্দ সরকারের ঘোষণাও হল ক্যাথে থিয়েটারে। ওই বাড়িতেই আজাদ হিন্দ সরকারের বেতারকেন্দ্র এবং একাধিক দফতরের কার্যালয়। ওই বাড়ির ছ’তলাতেই ওজুর অফিসঘর।

মূল শুটিং শুরু করতে ১৯৪৪-এর ডিসেম্বর গড়িয়ে গেল । হয়তো আনুষ্ঠানিক ঘোষণা ছাড়াও কিছু কিছু শুটিং স্বাধীন ভাবে করছিলেন ওজু। কারণ তিনি প্রথম কিছু দিন সেনা ব্যারাক, সেনা প্রশিক্ষণের ছবি তুলছিলেন। ব্রিটিশ বন্দিদের কাজে লাগিয়ে ১৯৪২-পূর্ব সিঙ্গাপুরের ছবি দেখাতে ব্রিটিশ সেনার টহলের দৃশ্যও তোলা হয়। আর ওজুর জীবনীকারেরা প্রায় সকলে এক বাক্যে এ-ও লিখছেন যে, ওজু সিঙ্গাপুরের সময়টা অনেকটাই কাটাচ্ছিলেন নিজের মতো করে। বই পড়ে, টেনিস খেলে, দেদার সিনেমা দেখে। ১৯৪৪-এর ডিসেম্বরে শুটিং থেকে একটা বিষয় স্পষ্ট— ইম্ফল অভিযান ব্যর্থ হওয়া এবং উত্তর-পূর্ব ভারতের মাটিতে অন্তত জাপান আর যুদ্ধ চালাতে আগ্রহী নয়, এটা স্পষ্ট হওয়ার পরেও ছবির কাজ পুরোদমে চলছিল। তার কারণ সম্ভবত এই যে, সুভাষচন্দ্র তথা আইএনএ-র মনোবলে তখনও চিড় ধরেনি। ১৯৪৪-এর ডিসেম্বরেও সুভাষের দৃঢ় বিশ্বাস ছিল, তাইপেই, সায়গন আর সিঙ্গাপুর থেকে যুদ্ধ চালিয়ে যাওয়া যাবে।

জাপানের জয়ের আশা নিভে আসছে বোঝামাত্র ওজু শুটিং বন্ধ করেন।

সিঙ্গাপুরের সফরেই নেহরুর হাতে আসে ওজুর অসমাপ্ত, অসম্পাদিত ছবি। নেহরুর সফরে অসমাপ্ত ছবি তাঁর হাতে তুলে দেন মালয়ের এক ভারতীয় স্বাধীনতা-যোদ্ধা। নেহরু ভারতে ফেরার পরে ছবিটি শেষ করার দায়িত্ব নেন বল্লভভাই পটেল। পটেলের হয়ে প্রযোজনার দেখভালের দায়িত্ব নিয়েছেন নাথলাল পারেখ। পূর্ণাঙ্গ ছবিটি ‘নেতাজী সুভাষ’ নামে ১৯৪৮ সালের ২৩ জানুয়ারি, অর্থাৎ স্বাধীন ভারতের প্রথম নেতাজি জয়ন্তীতে মুক্তি পায়।

১৪টি চিত্রগৃহে মুক্তি পেল ‘নেতাজী সুভাষ’। আইএনএ-র মেজর জেনারেল শাহনওয়াজ খান এবং মেয়র সুধীরবাবু এ ছবির উদ্বোধন করেন। প্রথম সপ্তাহের প্রথম ও শেষ প্রদর্শনীর বিক্রীত অর্থ আজাদ হিন্দ ফৌজের শহিদদের দুঃস্থ পরিবারের সাহায্যার্থে দেওয়া হয়।
তথ্যসূত্র

বিষয়শ্রেণী:১৯০৩-এ জন্ম
বিষয়শ্রেণী:১৯৬৩-এ মৃত্যু
বিষয়শ্রেণী:জাপানি চলচ্চিত্র পরিচালক
বিষয়শ্রেণী:পার্পল রিবন পদক প্রাপক
বিষয়শ্রেণী:জাপানে ক্যান্সারে মৃত্যু
জঁ-লুক গদার

জঁ-ল্যুক গদার (, ; ৩রা ডিসেম্বর ১৯৩০ – ১৩ই সেপ্টেম্বর ২০২২) ফরাসি নবকল্লোল চলচ্চিত্র আন্দোলনের প্রধান পুরোধাদের অন্যতম, খ্যাতিমান চলচ্চিত্র সমালোচক এবং বিতর্কিত ও প্রভাবশালী পরিচালক।

২০০২ সালে সাইট অ্যান্ড সাউন্ড ম্যাগাজিনের আয়োজিত ভোটে সমালোচকদের প্রদত্ত ভোটে তিনি সর্বকালের সেরা দশ পরিচালকের তালিকায় তৃতীয় স্থান অধিকার করেন। বলা হয়ে থাকে বিংশ শতাব্দীর মাঝামাঝি সময়ের যে কোন চলচ্চিত্র নির্মাতার সমালোচনামূলক বিশ্লেষণের অন্যতম কাজ তার সৃষ্টি। তিনি এবং তার কাজে বর্ণনামূলক তত্ত্বের কেন্দ্রে ছিল এবং বাণিজ্যিক বর্ণনাধর্মী চলচ্চিত্র শিল্পের রীতি ও চলচ্চিত্র সমালোচনার শব্দভান্ডারকে পরিবর্তন করে দিয়েছে। ২০১০ সালে গদারকে একাডেমি সম্মানসূচক পুরস্কার প্রদান করা হয়, কিন্তু তিনি এই আয়োজনে অংশগ্রহণ করেননি। গদারের চলচ্চিত্র অনেক বিখ্যাত পরিচালকদের অনুপ্রাণিত করেছে, যাদের মধ্যে উল্লেখযোগ্য হলেন মার্টিন স্কোরসেজি, কোয়েন্টিন টারান্টিনো, ব্রায়ান ডে পালমা, স্টিভেন সোডারবার্গ, ডি. এ. পেনবেকার, রবার্ট অল্টম্যান, জিম জারমুশ, ওং কার-ওয়াই, ভিম ভেন্ডার্স, বেরনার্দো বেরতোলুচ্চি ও পিয়ের পাওলো পাসোলিনি।
উল্লেখযোগ্য চলচ্চিত্র

* ব্রেথলেস
* ম্যাস্কুলিন ফেমিনিন
* দ্য লিটল সোলজার
* মেড ইন ইউএসএ
* ইমেজ বুক - ২০১৮ স্পেশাল পাম দ’র পুরস্কার প্রাপ্ত
* গুডবাই - ২০১৪ সালে কান চলচ্চিত্র উৎসবে জুরি পুরস্কার প্রাপ্ত।
পাদটীকা
তথ্যসূত্র
বহিঃসংযোগ

*
*


বিষয়শ্রেণী:১৯৩০-এ জন্ম
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্যারিসের লেখক
বিষয়শ্রেণী:ফরাসি চলচ্চিত্র পরিচালক
বিষয়শ্রেণী:ফরাসি চলচ্চিত্র প্রযোজক
বিষয়শ্রেণী:ফরাসি চলচ্চিত্র সমালোচক
বিষয়শ্রেণী:ফরাসি চলচ্চিত্র সম্পাদক
বিষয়শ্রেণী:ফরাসি চিত্রগ্রাহক
বিষয়শ্রেণী:ফরাসি চিত্রনাট্যকার
বিষয়শ্রেণী:ফরাসি ভাষার চলচ্চিত্র পরিচালক
বিষয়শ্রেণী:ফরাসি মার্ক্সবাদী
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:ইউরোপীয় চলচ্চিত্র পুরস্কার বিজয়ী
বিষয়শ্রেণী:শ্রেষ্ঠ পরিচালনা বিভাগে রৌপ্য ভল্লুক বিজয়ী
বিষয়শ্রেণী:২০২২-এ আত্মহত্যা
বিষয়শ্রেণী:২০২২-এ মৃত্যু
বিষয়শ্রেণী:২০শ শতাব্দীর ফরাসি অভিনেতা
বিষয়শ্রেণী:২০শ শতাব্দীর চিত্রনাট্যকার
বিষয়শ্রেণী:২১শ শতাব্দীর ফরাসি অভিনেতা
বিষয়শ্রেণী:২১শ শতাব্দীর চিত্রনাট্যকার
বিষয়শ্রেণী:ভিয়েতনাম যুদ্ধ বিরোধী সক্রিয় কর্মী
বিষয়শ্রেণী:অস্তিত্ববাদী
বিষয়শ্রেণী:চলচ্চিত্র প্রযোজনা কোম্পানি প্রতিষ্ঠাতা
বিষয়শ্রেণী:চলচ্চিত্র তাত্ত্বিক
বিষয়শ্রেণী:ফরাসি সাম্যবাদী
বিষয়শ্রেণী:ফরাসি মানবতাবাদী
বিষয়শ্রেণী:সুইস বংশোদ্ভূত ফরাসি ব্যক্তি
বিষয়শ্রেণী:প্যারিসের অভিনেতা
বিষয়শ্রেণী:পরাবাস্তববাদী চলচ্চিত্র নির্মাতা
বিষয়শ্রেণী:পাশ্চাত্য সভ্যতার তাত্ত্বিক
বিষয়শ্রেণী:সম্মানসূচক সেজার প্রাপক
টিমোথি গাওয়ার্স

টিমোথি গাওয়ার্স(পুরোনামঃ উইলিয়াম টিমোথি গাওয়ার্স) () (জন্ম ২০শে নভেম্বর, ১৯৬৩, উইল্টশায়ার, যুক্তরাজ্য) কেমব্রিজ বিশ্ববিদ্যালয়ের গণিতের অধ্যাপক। ১৯৯৮ সালে তিনি গণিতের সর্বোচ্চ সম্মান ফিল্ড্‌স পদক লাভ করেন।
তথ্যসূত্র
বহিঃসংযোগ

* টিমোথি গাওয়ার্সের ওয়েবসাইট


বিষয়শ্রেণী:১৯৬৩-এ জন্ম
বিষয়শ্রেণী:ব্রিটিশ গণিতবিদ
বিষয়শ্রেণী:ফিল্ডস পদক বিজয়ী
বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক গণিত অলিম্পিয়াডে অংশগ্রহণকারী
বিষয়শ্রেণী:ডি মর্গান পদক বিজয়ী
বিষয়শ্রেণী:সিলভেস্টার পদক বিজয়ী
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:নাইটস ব্যাচেলর
বিষয়শ্রেণী:রয়েল সোসাইটির সভ্য
বিষয়শ্রেণী:ইউনিভার্সিটি কলেজ লন্ডনের শিক্ষক
বিষয়শ্রেণী:বিজ্ঞান ব্লগ-লেখক
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
বিষয়শ্রেণী:ইটন কলেজে শিক্ষিত ব্যক্তি
বিষয়শ্রেণী:হোয়াইটহেড পুরস্কার বিজয়ী
বিষয়শ্রেণী:২১শ শতাব্দীর বিজ্ঞান লেখক